open-index/open-wikipedia-markdown huggingface dataset:
არენალ-დელ-სური

**არენალ-დელ-სური** () — ქალაქი და მუნიციპალიტეტი კოლუმბიაში, ბოლივარის დეპარტამენტში.

2005 წლის მონაცემებით, მოსახლეობა 7.364 ადამიანს შეადგენდა. ფართობი 534 კმ²-ია.

## იხილეთ აგრეთვე
* ბოლივარის დეპარტამენტი

## რესურსები ინტერნეტში
* statoids.com-ის მონაცემები
* კოლუმბიის სტატისტიკის ეროვნული დეპარტამენტის 2005 წლის მონაცემები 

კატეგორია:ბოლივარის დეპარტამენტის მუნიციპალიტეტები და ქალაქები
ახალი გრანადის გაერთიანებული პროვინციები

**ახალი გრანადის გაერთიანებული პროვინციები** — ქვეყანა სამხრეთ ამერიკაში 1811-1816 წლებში, პერიოდი რომელიც კოლუმბიის ისტორიაში ცნობილია როგორც *პატრიაა-ბობა* (*სულელური მამული*). წარმოიშვა ახალი გრანადის სამეფოსგან, ჰყავდა ფედერაციული მთავრობა საპარლამენტო სისტემით. ქვეყანა ესპანეთმა 1816 წელს ხელახლა დაიპყრო.

## ლიტერატურა 
*Gibson, William Marion (1948). *The Constitutions of Colombia*. Durham: Duke University Press.

კატეგორია:კოლომბიის ისტორია
ჯორჯ მური

**ჯორჯ მური** (; დ. 24 თებერვალი, 1852, მეიოს საგრაფო, ირლანდია — გ. 21 იანვარი, 1933, ლონდონი) — ირლანდიელი მწერალი. მისი პირველი რომანებია: „თანამედროვე საყვარელი“ (1883), „მსახიობის ცოლი“ (1885) და ავტობიოგრაფიული მოთხრობა „ახალგაზრდა კაცის აღსარება“ (1888) აღბეჭდილია ნატურალიზმის გავლენით. მურს ეკუთვნის აგრეთვე ავტობიოგრაფიული ტრილოგია „მისალმება და დამშვიდობება“, რომანები: „მუსლინის დრამა“ (1886), „ესთერ უოტერზი“ (1894), „ევლინ ინისი“ (1898), „და ტერეზა“ (1901), „ტბა“ (1905), მოთხრობების კრებულები: „მოუხვნელი მინდორი“ (1903), დრამები: „გეიბრიელი“ (1920), „უკვდავყოფა“ (1928) და სხვა.

## ლიტერატურა 
## სქოლიო
კატეგორია:ირლანდიელი პოეტები
კატეგორია:დაბადებული 1852
კატეგორია:გარდაცვლილი 1933
კატეგორია:მწერლები ანბანის მიხედვით
ვალიე-დელ-კაუკის დეპარტამენტი

**ვალიე-დელ-კაუკა** () — კოლომბიის ერთ-ერთი დეპარტამენტი. მდებარეობს ქვეყნის დასავლეთ ნაწილში, წყნარი ოკეანის სანაპიროსთან და კოლომბიის ერთ-ერთ უმნიშვნელოვანეს დეპარტამენტად მიიჩნევა. დედაქალაქია სანტიაგო-დე-კალი. ძალზედ სტრატეგიულია მისი მდებარეობა და ხშირად კოლომბიის ჭიშკარსაც კი უწოდებენ წყნარ ოკეანეზე. გარდა კალისა, დეპარტამენტის ცხოვრებაზე დიდი ეკონომიკური, სოციალური და კულტურული გავლენა აქვ ისეთ ქალაქებს, როგორებიცაა ბუენავენტურა, კარტაგო და ტულუა. ვალიე-დელ-კაუკაში მდებარეობს ექვსი დამოუკიდებელი ქალაქი, რომელთა მოსახლეობაც 100 000 ადამიანს აჭარბებს. ბუენავენტურას ნავსადგური ყველაზე დატვირთულია კოლომბიაში და ყოველწლიურად დაახლოებით 8 500 000 ტონა ტვირთს ატარებს. 

დეპარტამენტის ეკონომიკა ძირითადად სოფლის მეურნეობაზეა კონცენტრირებული. მოჰყავთ შაქრის ლერწამი, ბამბა, სოია, სორგო, მთებში ასევე ყავა. აწარმოებენ შაქარს, რომელიც დანარჩენ კოლომბიასა და მეზობელ ქვეყნებს მიეწოდება. 

დეპარტამენტი 42 მუნიციპალიტეტისგან შედგება.

## იხილეთ აგრეთვე
* კოლომბიის დეპარტამენტები

## რესურსები ინტერნეტში 
* City Population Colombia
* Gobernación del Valle del Cauca (Spanish)
* Alcaldía de Santiago de Cali (Spanish)
* Cali es Cali (Spanish) 

## სქოლიო
კატეგორია:კოლომბიის დეპარტამენტები
ნანჩანის აჯანყება

|მინი|180პქ|ნანჩანის მდებარეობა ჩინეთში
[მინი|180პქ|[ჯოუ ენლაი]]
**ნანჩანის აჯანყება** — ჩინეთის ეროვნულ-რევოლუციური არმიის ნაწილების შეიარაღებული გამოსვლა გომინდანის კონტრრევოლუციური ხელისუფლების წინააღმდეგ, 1927 წელს. მოაწყო ჩინეთის კომპარტიამ. ამ აჯანყებამ დასაბამი მისცა ჩინეთის კომპარტიის ისტორიას ახალ-გომინდანის წინააღმდეგ სამოქალაქო ომის პერიოდში. აჯანყება დაიწყო 1927 წლის 1 აგვისტოს, ქალაქ ნანჩანში. რევოლუციურ კომიტეტში ჩინეთის კომპარტიის წევრებთან ერთად შედიოდნენ სუნ ცინლინი და სხვა მემარცხენე გომინდანელები. აჯანყებას ხელმძღვანელობდა ჩინეთის კომპარტიის საფრონტო კომიტეტი (მდივანი ჯოუ ენლაი) და სამხედრო სარდლობა. აჯანყებულებმა 1 აგვისტოს განაიარაღეს ნანჩანის გომინდანელთა გარნიზონი, 3-5 აგვისტოს მოაწყეს ლაშქრობა სამხრეთისაკენ გუანჯოუს რევოლუციური ბაზის აღსადგენად. 50 დღიანი მარშის შემდეგ რევოლუციური ჯარები შევიდნენ აღმოსავლეთ გუანდუნის რაიონში, სადაც, 29-30 სექტემბერს ისინი დაამარცხეს გომინდანელთა ჯარებმა. ნანჩანის აჯანყებამ საფუძველი ჩაუყარა ჩინეთის წითელი არმიის შექმნას. 1 აგვისტო ჩინეთის სახალხო რესპუბლიკაში სახელმწიფო-განმათავისუფლებელი არმიის შექმნის დღეა.

## ლიტერატურა
კატეგორია:ჩინეთის ისტორია
ლუის გუსმანი

**ლუის გუსმანი** ( დ. 28 აგვისტო, 1956) — პუერტორიკოელი მსახიობი. მეტწილად გვევლინება ავაზაკის ან პოლიციელის როლში. შესრულებული აქვს როლები სტივენ სოდერბერგის ფილმებში: „მხედველობის არის მიღმა“ (1998), „ინგლისელი“ (1999), „ვაჭრობა“ (2000); გადაღებულია პოლ ტომას ანდერსონის ფილმებში: „ბუგის სტილის ღამეები“ (1997), „მაგნოლია“ (1999), „გამაოგნებელი სიყვარული“ (2002). გაახმოვანა რიკარდო დიასი ვიდეო თამაშებში: Grand Theft Auto: Vice City და Grand Theft Auto: Vice City Stories. მთავარი როლი შეასრულა HBO-ის ტელესერიალში How to Make It in America. ლუის გუსმანი დაიბადა პუერტო-რიკოს ქალაქ კაიეიში, დედამისის — ჰოსპიტალის მუშაკის როზას და მამინაცვალის — ბენჟამინ კარდონას ოჯახში. გაიზარდა ნიუ-იორკში. იყო სოციალური მუშაკი, გარდა ამისა მუშაობდა მსახიობად. საბოლოოდ, გამოდიოდა ქუჩის თეატრებსა და დამოუკიდებელ ფილმებში. ლუის გუსმანი ამჟამად ცხოვრობს ქალაქ სატონში.

## ფილმოგრაფია
## რესურსები ინტერნეტში 
*
*

კატეგორია:პუერტორიკოელი მსახიობები
კატეგორია:დაბადებული 1956
კატეგორია:დაბადებული 28 აგვისტო
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
მერიან მური

**მერიან მური** (; დ. 15 ნოემბერი, 1887, სენტ-ლუისი — გ. 5 თებერვალი, 1972, ნიუ-იორკი) — ამერიკელი პოეტი ქალი. მისი პირველი კრებულია „ლექსები“ (გამოქვეყნდა 1921 წელს). მისი სხვა პოეტური კრებულებიდან აღსანიშნავია „რჩეული ლექსები“, „სრული კრებული“. მისი პოეზია გამოირჩეოდა ინტელექტუალიზმით და ინდივიდუალიზმით. წერდა ვერლიბრით. მოდერნისტთაგან მური ყველაზე ახლოს დგას რომანტიზმთან.

## ლიტერატურა
## სქოლიო
კატეგორია:ამერიკელი პოეტები
კატეგორია:დაბადებული 1887
კატეგორია:გარდაცვლილი 1972
კატეგორია:მწერლები ანბანის მიხედვით
კატეგორია:ნიუ-იორკში გარდაცვლილები
მოლოგა (მდინარე)

**მოლოგა** — მდინარე რუსეთში, კალინინის, ნოვგოროდისა და ვოლოგდის ოლქებში, ვოლგის მარცხენა შენაკადი. ჩადის რაბინსკის წყალსაცავში. სიგრძე 456 კილომეტრი, აუზის ფართობი 29 700 კმ². მიედინება დაჭაობებულ ვაკეზე, ზემოთში გადის ვერესტოვოს ტბაზე. შერეული საზრდოობის მდინარეა, ჭარბობს თოვლის წყალი. წყლის საშუალო ხარჯი შესართავიდან 58 კილომეტრზე 172 მ³/წმ. იყინება ოქტომბერ-დეკემბერში, ყინულძვრა ახასიათებს აპრილ-მაისში. მოლოგის ნაპირზეა ქალაქები: ბეჟეცკი, პესტოვო, უსტიუჟნა.

## ლიტერატურა
კატეგორია:მდინარეები ანბანის მიხედვით
კატეგორია:ტვერის ოლქის მდინარეები
კატეგორია:ნოვგოროდის ოლქის  მდინარეები
კატეგორია:ვოლოგდის ოლქის მდინარეები
პეტარ კოჩიჩი

**პეტარ კოჩიჩი** (; დ. 29 ივნისი, 1877, სტრიჩიჩი, ბოსნია და ჰერცეგოვინა — გ. 27 აგვისტო, 1916, ბელგრადი) — სერბი მწერალი და საზოგადო მოღვაწე. კოჩიჩის ნოველები მნიშვნელოვანი ეტაპია სერბული რეალისტური პროზის განვითარებაში (კრებული „მთებიდან და მთისწინეთიდან“, 1902; სატირული პიესა „მაჩვი სასამართლოს წინაშე“, 1904 და სხვა). კოჩიჩი ასახავს ბოსნიის გლეხთა ტრაგიკულ ბედს თურქ დამპყრობთა და ფეოდალთა უღელქვეშ.

## ლიტერატურა
## რესურსები ინტერნეტში
* 

## სქოლიო
კატეგორია:სერბი პოეტები
კატეგორია:ბოსნიელი მწერლები
კატეგორია:მწერლები ანბანის მიხედვით
თეოდორ ბილროთი

მინი|თეოდორ ბილროთი
**თეოდორ ბილროთი** (; დ. 26 აპრილი, 1829, ბერგენი — გ. 6 თებერვალი, 1894, აბაცია) — გერმანელი ქირურგი. სამედიცინო განათლება მიიღო გრაიფსვალდში, გეტინგენსა და ბერლინში. იყო ქირურგიული კლინიკის პროფესორი ციურიხსა (1859) და ვენაში (1867). დაამუშავა ახალი ოპერაციები: საყლაპავი მილისა და კუჭის რეზექცია, ხორხისა და წინამდებარე ჯირკვლის ამოკვეთა. ჩიყვის ოპერაცია და სხვა. პირველმა გააკეთა წარმატებით კუჭის გასავლის (პილორუსის) კიბოს ოპერაცია (1881). აქედან დაიწყო კუჭის ქირურგიის სწრაფი განვითარება.

## ლიტერატურა
კატეგორია:გერმანელი ქირურგები
კატეგორია:დაბადებული 26 აპრილი
კატეგორია:დაბადებული 1829
კატეგორია:გარდაცვლილი 6 თებერვალი
კატეგორია:გარდაცვლილი 1894
იოსებ ნავრატილი

მინი|იოსებ ნავრატილი
**იოსებ ნავრატილი** (; დ. 17 თებერვალი, 1798, სლანი — გ. 21 აპრილი, 1865, პრაღა) — ჩეხი ფერმწერი. სწავლობდა პრაღის სამხატვრო აკადემიაში (1819–1823). მუშაობდა ჩეხი და გერმანელი მაღალი წრის წარმომადგენელთა დაკვეთით, მოხატა მათი სასახლეები. ნავრატილის მცირე ზომის ზომის პეიზაჟებმა, ნატურმორტებმა და ყოფის ამსახველმა სურათებმა, რომლებიც გამოირჩევიან ძერწვის თავისუფალი მანერითა და მდიდარი კოლორიტით, საფუძველი ჩაუყარა XIX საუკუნის ჩეხურ რეალისტურ ფერწერას.

## ლიტერატურა
კატეგორია:ჩეხი მხატვრები
კატეგორია:დაბადებული  17 თებერვალი
კატეგორია:დაბადებული 1798
კატეგორია:გარდაცვლილი 21 აპრილი
კატეგორია:გარდაცვლილი 1865
კატეგორია:მხატვრები ანბანის მიხედვით
ჟან კოქტო

**ჟან კოქტო** (; დ. 5 ივლისი, 1889, მეზონ-ლაფიტი, უაზას დეპარტამენტი — გ. 11 ოქტომბერი, 1963, მიი-ლა-ფორე, უაზას დეპარტამენტი) — ფრანგი მწერალი. ბელგიისა და საფრანგეთის აკადემიის წევრი 1955 წლიდან. მისი შემოქმედება შეიცავს თითქმის ყველა ავანგარდისტული მიმდინარეობის (დადაიზმის, კუბიზმის, ფუტურიზმის, სიურრეალიზმის) ნიმუშებს. კოქტოს ეკუთვნის ლექსების კრებულები, რომანები, ფსიქოლოგიური დრამები, მონოდრამა, პიესები, კინოსცენარები, ესეები თანამედროვე მუსიკის, მხატვრობისა და ლიტერატურის შესახებ, ანტიკური თემების, ძველი ლეგენდებისა და მითების სტილიზებული დამუშავება და სხვა. კოქტო ქადაგებდა ხელოვნების თავისუფლებას, პოლიტიკის, სოციალური საკითხების, რელიგიური სინამდვილის უგულებელყოფას; ცხოვრებისეულ-ფილოსოფიურ აზრს ეძებდა ზერეალურში, ამიტომ კრიტიკოსთა უმრავლესობა მას სიურრეალისტად აცხადებს.

## ლიტერატურა
## სქოლიო
კატეგორია:ფრანგი პოეტები
კატეგორია:დაბადებული 1889
კატეგორია:გარდაცვლილი 1963
კატეგორია:მწერლები ანბანის მიხედვით
კატეგორია:მხატვრები ანბანის მიხედვით
მეინ-ტური

**მეინ-ტური** () — სეზონის განმავლობაში სნუკერის მთავარი ტურნირების სერია პროფესიონალებისთვის.

## ტურნირები
2011/12 წლების სეზონზე მეინ-ტური მოიცავდა შემდეგ რეიტინგულ შეჯიბრებს: Australian Goldfields Open, შანხაი მასტერსი, დიდი ბრიტანეთის ჩემპიონატი, German Masters, უელსის ღია ჩემპიონატი, World Open (ყოფილი გრან-პრი), ჩინეთის ღია ჩემპიონატი და სეზონის მთავარი ტურნირი — მსოფლიო ჩემპიონატი; არარეიტინგულები — Wuxi Classic, გუნდური მსოფლიო თასი, Brazilian Masters, მსოფლიო ჩემპიონატი ვეტერანებს შორის, პრემიერ-ლიგა, Championship League და მთავარი არარეიტინგული ტურნირი — მასტერსი; დაბოლოს, მინი-რეიტინგულ სერია Players Tour Championship-ს.

## რესურსები ინტერნეტში
* 2009/10 წლების სეზონის მეინ-ტური  

კატეგორია:სნუკერი
სნუკერის თამაშის წესები

სნუკერის თამაში მიმდინარეობს მაგიდაზე განლაგებულ ბურთებზე კიის დარტყმებით — ორი (ან მეტი) მოთამაშის მიერ, რომლებიც რიგ-რიგობით ახორციელებენ დარტყმებს და ცდილობენ, რაც შეიძლება მეტი ქულა დააგროვონ თამაშის წესების ფარგლებში.

300px|thumb|right|თამაში მაღალი რესტის დახმარებით (extended spider rest)
[250px|thumb|მარცხნივ|[სნუკერის მაგიდა. ბურთები თავის ადგილებზეა ფრეიმის საწყის პოზიციაზე]]

## აღჭურვილობა 
### მაგიდა 
თამაში მიმდინარეობს შემდეგნაირი ზომების მქონე მართხკუთა მაგიდაზე:
* სიგრძე — 11 ფუტი და 8 დიუმი ± ½ დიუმი 3569 მმ ± 13 მმ
* სიგანე — 5 ფუტი 10 დიუმი ± ½ დიუმი 1778 მმ ± 13 მმ
* სიმაღლე — 2 ფუტი 9 ½ დიუმი 851—876 მმ
* სიმაღლე სათამაშო ზედაპირიდან გვერდის ზედა მხარემდე — 39 — 40 მმ

### ბურთები 
თამაშის კომპლექტი შედგება 15 *წითელი*, 6 *ფერადი* და ერთი *თეთრი* ბურთისგან.

**ბურთების „ღირებულება“:**
* წითელი — 1 ქულა;
* ყვითელი — 2 ქულა;
* მწვანე — 3 ქულა;
* ყავისფერი — 4 ქულა;
* ლურჯი — 5 ქულა;
* ვარდისფერი — 6 ქულა;
* შავი — 7 ქულა.

### სხვა აღჭურვილობა 
თამაში მიმდინარეობს ბილიარდის კიით, რომელიც არ უნდა იყოს 3 ფუტზე მოკლე (914 მმ). ასევე გამოიყენება დამაგრძელებლები და რესტები (), რომლებიც რთულად დასარტყამი პოზიციიდან თამაშის საშუალებას იძლევა.

## რესურსები ინტერნეტში 
* სნუკერის თამაშის წესები World Snooker-ზე 

## სქოლიო
კატეგორია:სნუკერი
სნუკერი
Embassy (სიგარეტი)

**Embassy** — Imperial Tobacco-ის სიგარეტის ბრენდი. პირველად გაიყიდა 1914 წელს და განახლდა, როგორც კუპონის ბრენდი, 1962 წელს. 1976 წელს ბრენდი გახდა სნუკერის მსოფლიო ჩემპიონატის სპონსორი და ასეთად დარჩა 2005 წლამდე, სანამ დიდი ბრიტანეთის ხელისუფლებამ არ აკრძალა თამბაქოსა და ალკოჰოლის მწარმოებელი კომპანიების მიერ სპორტული შეჯიბრების სპონსორირება.

## ამჟამინდელი ბრენდები 
*Embassy Mild/Blue
*Embassy Filter
*Embassy Number 1

## შეწყვეტილი ბრენდები 
*Belair Menthol
*Embassy Envoy
*Embassy Gold
*Embassy Number 3
*Embassy Number 5
*Embassy Number 3 Extra Mild
*Embassy Number 5 Extra Mild
*Embassy Extra Mild
*Embassy Number 1 Extra Mild
*Embassy Premier with NSM (New Smoking Mixture)

## რესურსები ინტერნეტში  
*სპონსორირების აკრძალვა
*Imperial tobacco

## სქოლიო
კატეგორია:სიგარეტის ბრენდები
რიკი უოლდენი

**რიკი უოლდენი** () (დ. 11 ნოემბერი, 1982 წელი) —  ინგლისელი  პროფესიონალი სნუკერისტი. დაიბადა ინგლისში, მაგრამ ამჟამად ცხოვრობს ქალაქ ფლინტშირში, უელსში.

## მიღწევები კარიერაში 
* შანხაი მასტერსი ჩემპიონი — 2008
* Sangsom 6 Red World Grand Prix ჩემპიონი — 2008
* General Cup International ჩემპიონი — 2009

## ადგილი მსოფლიო რეიტინგში 
## რესურსები ინტერნეტში 
* ოფიციალური საიტი  
* პროფილი Global-Snooker  
* პროფილი World Snooker-ზე 

## სქოლიო
კატეგორია:ინგლისელი სნუკერისტები
კატეგორია:დაბადებული  11 ნოემბერი
კატეგორია:დაბადებული   1982
კატეგორია:ცოცხალი ადამიანები
ITV

**ITV** (*Independent Television*-დან) — დიდი ბრიტანეთის ერთ-ერთი წამყვანი სატელევიზიო კორპორაცია. დაარსდა 1955 წლის 22 სექტემბერს. მფლობელი — ITV Networks Limited (შედგება ITV plc-ის, STV Group plc-ის, UTV Media plc-სა და Channel Television Ltd.-გან)

## ორგანიზაცია 
სხვა ბრიტანული სატელევიზიო ქსელებისგან განსხვავებით, აი-ტი-ვი არ წარმოადგენს ერთიან კომპანიას (თუმცა ბოლო დროს კომპანიები, რომლებიც მას შეადგენენ, გაერთიანდა ცალკეულ ჰოლდინგებში). ამჟამიმდენი მმართველი „Ofcom“ 15 კომპანიაზე, შესაბამისად, 15 რეგიონში გასცემს პროგრამების რეგიონული რეტრანსლირების ლიცენზიებს. ამ სიაში სხვა ლიცენზიებთან ერთად შედის ზოგადეროვნული ლიცენზია დილის ეთერის ტრანსლირებაზე 6:00-დან 9:25-მდე, ტელეტექსტის სერვისებით მომარაგების ლიცენზია და ორი ლიცენზია ლონდონში რადიომაუწყებლობისთვის (ორშაბათიდან პარასკევამდე და უქმეებზე, შესაბამისად).

უკანასკნელად ლიცენზია გაიცა 1991 წელს (აქამდე, დაახლოებით 10 წელიწადში ერთხელ).

## პროგრამები 
### ახალი ამბები 
* ITV Lunchtime News
* ITV Evening News
* ITV Nightly News
* ITV Weekend News
* ITV News
* ITV Business Daily

### რეალითი-შოუ 
* „Style Queen“
* „Jean-Claude Van Damme: Behind Closed Doors“

### გასართობი 
* „The X Factor“
* „Who Wants To Be A Millionaire“
* „The Cube“
* „Red or Black?“
* „The Chase“

## რესურსები ინტერნეტში 
* ოფიციალური საიტი
* http://www.stvplc.tv/
* http://www.utvmedia.com/ 
* http://www.channelonline.tv/ 

კატეგორია:დიდი ბრიტანეთის ტელეარხები
კატეგორია:ITV
ჰანს ადოლფ კრებსი

**ჰანს ადოლფ კრებსი** (; დ. 25 აგვისტო, 1900, ჰილდესჰაიმი, გერმანია — გ. 22 ნოემბერი, 1981) — ინგლისელი ბიოქიმიკოსი (ეროვნებით გერმანელი), ლონდონის სამეფო საზოგადოების (1947) და აშშ-ის ეროვნული აკადემიის (1964) წევრი. მუშაობდა კემბრიჯის (1935 წლამდე), შეფილდის (1934-1954) და ოქსფორდის (1954-1967) უნივერსიტეტებში. 1967 წლიდან იყო ოქსფორდის სამეფო საავადმყოფოს პროფესორი. კრებსს დიდი ღვაწლი მიუძღვის ტრიკარბომჟავების ციკლის შესწავლაში; 1932 წელს აღწერა შარდოვანას სინთეზის ორნიტინული ციკლი. 1953 წელს მიენიჭა ნობელის პრემია.

## ლიტერატურა
## სქოლიო
კატეგორია:გერმანელი ბიოქიმიკოსები
კატეგორია:დაბადებული 1900
კატეგორია:გარდაცვლილი 1981
კატეგორია:ნობელის პრემიის ლაურეატები ანბანის მიხედვით
კატეგორია:გერმანელი ნობელის პრემიის ლაურეატები
The Shin

**The Shin** (შინი) — ქართული ჯაზ და ფიუჟენ ჯგუფი. ჩამოყალიბდა გერმანიაში, 1998 წელს. მასში შედიან: ზაზა მიმინოშვილი (გიტარები, ფანდური), ზურაბ გაგნიძე (ბას-გიტარა, ვოკალი) და მამუკა ღაღანიძე (ვოკალი, პერკუსია). ჯგუფის მუსიკა ითავსებს ქართული ხალხური მუსიკის ელემენტებს, ჯაზს, პოლიფონიურ ვოკალებს, ფლამენკოსა და ფიუჟენს.

## დისკოგრაფია 
;ალბომები
* *წერული* (1999)
* *იბერო-კავკასიური სტილი* (2003)
* *მრავალჟამიერ* (2005)
* *ეგარი* (2006)
* *ეს არი* (2009)
* *შავი ზღვის ცეცხლი* (2009)
* *არაჩვეულებრივი გამოფენა* (2013)
;სინგლები
* „Three Minutes To Earth“, მარიკო ებრალიძესთან ერთად (2014)

## რესურსები ინტერნეტში 
* ოფიციალური საიტი

კატეგორია:ქართული მუსიკალური ჯგუფები
კატეგორია:1998 წელს ჩამოყალიბებული ჯგუფები
სნუკერისტების ოფიციალური რეიტინგი 2009-2010 წლების სეზონზე

**სნუკერისტების ოფიციალური რეიტინგი 2009/2010 წლების სეზონზე** წარმოადგენს ჯამს რეიტინგული ქულების, რომლებიც სნუკერისტებმა დააგროვეს წინა ორი სეზონის განმავლობაში (2007/08 და 2008/09). ქვემოთ მოცემულია ოფიციალური რეიტინგის სრული ვერსია.

## რეიტინგი  
## რესურსები ინტერნეტში 
* რეიტინგი Worldsnooker-ზე 
* რეიტინგი global-snooker-ზე  
* რეიტინგი კრის ტერნერის არქივში  

კატეგორია:სნუკერისტების მსოფლიო რეიტინგი
კატეგორია:2009 წელი სნუკერში
კატეგორია:2010 წელი სნუკერში
ჩესტერფილდი

**ჩესტერფილდი** () — ქალაქი დიდ ბრიტანეთში.

ქალაქი ჩესტერფილდი მდებარეობს ინგლისის ცენტრალურ ნაწილში, დერბიშირის საგრაფოს ტერიტორიაზე, ისტ-მიდლენდსის რეგიონში, შეფილდიდან სამხრეთით.

1204 წელს ინგლისის მეფე ჯონ უმიწაწყლომ ჩესტერფილდს ვაჭრობის უფლება მისცა. XIX საუკუნეში ჩესტერფილდი სწრაფად გადაიქცა დიდი ქალაქად, განსაკუთრების მას შემდეგ, რაც ჯორჯ სტეფენსონმა ააგო სარკინიგზო ხაზი ლიდზი — დერბი, რომელიც ჩესტერფილდზე გადიოდა.

ქალაქის სიმბოლოა წმინდა მარიასა და ყველა წმინდანის ტაძრის სამრეკლოს მრუდი (სპირალური) წვერო (აგებულია XIV საუკუნეში).

## პარტნიორი ქალაქები 
*  დარმშტადტი
*  ტრუა
*  იანგქუანი
*  ცუმები

კატეგორია:ინგლისის ქალაქები
ნინო კირთაძე

**ნინო კირთაძე** (დ. 1 ივნისი, 1968) — ქართველი მსახიობი ქალი. მიღებული აქვს მონაწილეობა ხუთ მხატვრულ ფილმში. თანამშრომლობდა რეჟისორ ნანა ჯორჯაძესთან.

## ბიოგრაფია
1986 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი და გახდა ამავე უნივერსიტეტის პედაგოგი. 1986–1992 წლებში იყო ლიტერატურის ინსტიტუტის მეცნიერ-თანამშრომელი. თანამშრომლობდა ლიტერატურულ და აკადემიურ ჟურნალებთან. 1992–1996 წლებში Agense France presse-სა და APAssociated Press -ის კორესპონდენტი კავკასიაში. 1992–1994 წლებში იყო საქართველოს პრეზიდენტის კონსულტანტი. 1997 წლიდან დასახლდა საფრანგეთში.  2005 წლიდან ევროპული აკადემიის წევრი.

## ფილმოგრაფია 
* 1983: წიგნი ფიცისა რეჟისორები გრიგოლ (გიგა) ლორთქიფანიძე, ამირან დარსაველიძე
* 1986: თოვლის ბაბუა (ფიფქია) რეჟ. მიხეილ ანთაძე
* 1993: დღე (მარკიზ მონტროზი) რეჟ. ლევან ღლონტი
* 1996: შეყვარებული კულინარის 1001 რეცეპტი (ცეცილია აბაშიძე) რეჟ. ნანა ჯორჯაძე
* 2005: სარტრი, (ლენა ზონინა) რეჟ. კლოდ გორეტა
* 2008: მეტეოიდიოტი (ლედი) რეჟ. ნანა ჯორჯაძე
* 2010: მოსაკლავი ქალი (ლიუდმილა სიმონოვა) რეჟ. ოლივიე ლანგლუა
* 2015: ეს რა ოჯახია (მადლენ) რეჟ. გაბრიელ ჟიულიენ ლაფერერი
* 2018: ეს რა ბებიაა (მადლენ) რეჟ. გაბრიელ ჟიულიენ ლაფერერი
* 2019: ეს რა ბაბუაა (მადლენ) რეჟ. გაბრიელ ჟიულიენ ლაფერერი
* 2021: ყინულის დედოფალი, ჟაკლინ ლონგვილ, რეჟ. ჟოზე დაიან
* 2022: სიკვდილი სასტუმროში, ანა, რეჟ. ჟოზე დაიან

### ფილმების დამდგმელი რეჟისორი 
* 1999: „ედუარდ შევარდნაძის სამი სიცოცხლე“
* 2001: „ჩეჩნური იავნანა“
* 2003: „უთხარი ჩემს მეგობრებს, რომ მკვდარი ვარ“
* 2003 „სტალინი სტალინის შესახებ“
* 2003: „სტალინი — ღვთაების დასაფლავება“
* 2005: „მილსადენის მეზობლები“
* 2008: დურაკოვო
* 2014 : არ ისუნთქო
* 2019 : გეპატიჟებით ჩემს სიკვდილით დასჯაზე
* 2005: „Lettre Py“
* „ქართული ნაციონალური ბალეტი“

## ჯილდოები, პრემიები და პრიზები 
* 2002: ადოლფ გრიმეს ოქროს პრიზი (ბერლინი)
* 2002: რუდოლფ ვირბას პრიზი (პრაღა)
* 2003: ოქროს I პრიზი (ბიარაცი, საფრანგეთი)
* 2003: პრი იტალია
* ლუის მარკორელის პრიზი (პარიზი)
* 2003: საფრანგეთის საგარეო საქმეთა სამინისტროს მთავარი ჯილდო
* 2005: გრან პრი Visions du Reel (ნიონი, შვეიცარია)
* 2005: პრი ევროპა
* 2005: Templton Foundation — მთავარი ჯილდო (შვეიცარია)
* 2005: ევროპული ოსკარი წლის საუკეთესო დოკუმენტური ფილმისათვის
* 2008: საუკეთესო რეჟისორი, სანდანსის ფესტივალი

## რესურსები ინტერნეტში
კატეგორია:დაბადებული 1 ივნისი
კატეგორია:დაბადებული 1968
კატეგორია:ქართველი მსახიობები
კატეგორია:ქართველი კინორეჟისორები
ნინო
კატეგორია:თბილისში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ცოცხალი ადამიანები
მეტეოიდიოტი

**მეტეოიდიოტი** — ნანა ჯორჯაძის 2008 წლის ფილმი.

## სიუჟეტი
დათოს, რომელიც ციხიდან ახლახან გამოსულია, არაფერი გააჩნია, არც ძალა, არც ფული. ამიტომ ცოლი გაურბის, შვილები კი არ აღიარებენ. დათოს პრობლემების გადაჭრაში ზებუნებრივი ძალები დაეხმარებიან.

## როლებში
*მერაბ ნინიძე — დათო
*ანა ანტონოვიჩი — ელენა
*ნინო კირთაძე — სიკვდილი
*რამაზ ჩხიკვაძე — ბაბუა გიორგი

## რესურსები ინტერნეტში
* 

კატეგორია:ქართულენოვანი ფილმები
კატეგორია:მელოდრამები
კატეგორია:2008 წლის ქართული ფილმები
კატეგორია:ნანა ჯორჯაძის ფილმები
მისი აღმატებულების საიდუმლო სამსახურში (საუნდტრეკი)

ჯეიმზ ბონდის სერიის ფილმის „**მისი აღმატებულების საიდუმლო სამსახურში**“ () საუნდტრეკი გამოვიდა 1969 წელს. მასში შეტანილი მუსიკის კომპოზიტორი არის ჯონ ბარი.

ფილმისთვის აუცილებელი იყო ახალი წამყვანი თემის შექმნა, რაც სირთულეს წარმოადგენდა – სურათში „რუსეთიდან სიყვარულით“ გაჟღერებული თემა უკვე გაიგივებული იყო ბონდის სერიასთან. სასათაურო სიმღერისთვის ლესლი ბრიკუსს ჩაფიქრებული ჰქონდა ტექსტის დაწერა, მაგრამ რეჟისორ პიტერ რ. ჰანტის გადაწყვეტილებით, გამოიყენეს ინსტრუმენტული კომპოზიცია. უკანასკნელი აღსანიშნავის მუგის სინთეზატორის ბასის პარტიაში გამოყენებით

## სიმღერების სია 
# We Have All the Time in the World – ლუი არმსტრონგი
# This Never Happened to the Other Feller 
# Try
# Ski Chase
# Do You Know How Christmas Trees Are Grown? – ნინა ვან პალანდტი
# On Her Majesty's Secret Service (Main Title)
# Journey to Blofeld's Hideaway
# We Have All the Time in the World (ინსტრუმენტული)
# Over and Out
# Battle at Piz Gloria
# We Have All the Time in the World/James Bond Theme
;რემასტერის დამატებები
# Journey to Draco's Hideaway
# Bond and Draco
# Gumbold's Safe
# Bond Settles In
# Bond Meets the Girls
# Dusk at Piz Gloria
# Sir Hilary's Night Out (Who Will Buy My Yesterdays?)
# Blofeld's Plot
# Escape from Piz Gloria
# Bobsled Chase

## სქოლიო 
კატეგორია:ჯეიმზ ბონდის საუნდტრეკები
კატეგორია:1969 წლის საუნდტრეკები
კატეგორია:ფილმების საუნდტრეკები
კატეგორია:ჯონ ბარის საუნდტრეკები
კატეგორია:EMI Records-ის საუნდტრეკები
როდნი უოკერი

**სერ როდნი უოკერი** () — გამოჩენილი ბრიტანელი ბიზნეს-მაგნატი, სპორტული ფუნქციონერი და მეცენატი. 2003—2009 წლებში — WPBSA-ის ხელმძღვანელი.

## მოკლე ბიოგრაფია 
დაიბადა 1943 წელს ინგლისში. 16 წლისამ მიატოვა სკოლა, რათა მშენებლობის სფეროში ემუშავა. მოგვიანებით მიიღო საინჟინრო განათლება და დაკავდა ბიზნესით. 1976 წელს მან დააარსა კომპანია „Myerscough Holdings“. ბიზნესის წარმატებული მართვის წყალობით დააარსა კიდევ რამდენიმე კომპანია სამოქალაქო მშენებლობისა და ინფრასტრუქტურის სფეროში, რომელთა ხელმძღვანელობაში ის დღემდე იღებს მონაწილეობას. ამჟამად როდნი უოკერი არის „Myerscough Holdings“-ის აქციების საკონტროლო პაკეტის მფლობელი, „SMC Group“-ის დირექტორთა საბჭოს წევრი, ფირმა „Empire interactive Plc“-ის ხელმძღვანელი, „Healthcare Communications Group“-ის დირექტორთა საბჭოს წევრი და სხვა. გარდა ამისა, უოკერი მონაწილეობას იორკშირში რამდენიმე საზოგადო და საქველმოქმედო ორგანიზაციის მოღვაწეობაში.

## წოდებები და ჯილდოები 
* ბრიტანეთის იმპერიის ორდენის (DBE) რაინდი (1996) — სპორტის განვითარებაში შეტანილი წვლილისთვის.
* ბრედფორდის უნივერსიტეტის საპატიო დოქტორი (1996).

## რესურსები ინტერნეტში 
*ოფიციალური საიტი 
*სერ როდნი უოკერი WorldSnooker.com-ზე

კატეგორია:WPBSA-ის თავმჯდომარეები
კატეგორია:ცოცხალი ადამიანები
ალექსეი ბალაბანოვი

**ალექსეი ბალაბანოვი**  (დ. 25 თებერვალი, 1959, სვერდლოვსკი, რსფსრ, სსრკ —  გ. 18 მაისი, 2013, სოლნეჩნოე, სანქტ-პეტერბურგი, რუსეთი) — რუსი რეჟისორის, სცენარისტი, პროდიუსერი და მსახიობი.

## ბიოგრაფია 
დაიბადა სვერდლოვსკში. დაამთავრა ნ. დობროლიუვობის სახელობის ნიჟეგოროდის სახელმწიფო ლინგვისტური უნივერსიტეტი. 1981—1983 მსახურობდა საბჭოთაა არმიაში, სატრანსპორტო ავიაციაში. დაფრინავდა აფრიკასა და აზიაში. 

რეჟისორის ასისტენტად მუშაობდა სვერდლოვსკის კინოსტუდიაში. 1990 год წელს დაამთავრა სცენარისტებისა და რეჟისორების უმაღლესი კურსები (ლ. ნიკოლაევისა და ბ. გალანტერის ექსპერიმენტული სახელოსნო).

1990 წლიდან ცხოვრობდა და მუშაობდა სანქტ-პეტერბურგში. 1992 წლიდან იყო კომპანიის „СТВ“ თანადამაარსებელი  - ამ კომპანიის დახმარებით მან გადაიღო ფილმების დიდი ნაწილი.  

ალექსეი ბალაბანოვის მეუღლე ნადეჟდა ვასილიევა. ჰყავს ორი შვილი - პეტრე და თედორე.

გარდაიცვალა სანქტ-პეტერბურგთან, 2013 წლის 18 მაისს, გულის შეტევით.  .

რეჟისორის ცნობილ ფილმებს შორის არის „ძმა“ (1997) და „ძმა 2“ (2000). 

## რესურსები ინტერნეტში 
* საიტი ალექსეი ბალაბანოვის შესახებ 
* 

## სქოლიო 
კატეგორია:დაბადებული 25 თებერვალი
კატეგორია:დაბადებული 1959
კატეგორია:გარდაცვლილი 18 მაისი
კატეგორია:გარდაცვლილი 2013
კატეგორია:რუსი კინორეჟისორები
კატეგორია:რუსი სცენარისტები
კატეგორია:XX საუკუნის რუსი მამაკაცი მსახიობები
კატეგორია:XXI საუკუნის რუსი მამაკაცი მსახიობები
სან-მარტინ-დე-ლობა

**სან-მარტინ-დე-ლობა** () — ქალაქი და მუნიციპალიტეტი კოლუმბიაში, ბოლივარის დეპარტამენტში.

2005 წლის მონაცემებით, მოსახლეობა 14.365 ადამიანს შეადგენდა. ფართობი 742 კმ²-ია.

## იხილეთ აგრეთვე
* ბოლივარის დეპარტამენტი

## რესურსები ინტერნეტში
* statoids.com-ის მონაცემები
* კოლუმბიის სტატისტიკის ეროვნული დეპარტამენტის 2005 წლის მონაცემები 

კატეგორია:ბოლივარის დეპარტამენტის მუნიციპალიტეტები და ქალაქები
სნუკერის მსოფლიო ჩემპიონატის ფინალი 1985

**1985 წლის სნუკერის მსოფლიო ჩემპიონატის ფინალური მატჩი** ტარდებოდა 1985 წლის 27 აპრილიდან აპრილამდე კრუსიბლის თეატრში, შეფილდში (ინგლისი). ფინალი და, შესაბამისად, ტურნირი მოიგო ჩრდილოეთირლანდიელმა დენის ტეილორმა, რომელმაც ყოფილი მსოფლიო ჩემპიონი — ინგლისელი სტივ დეივისი დაამარცხა ანგარიშით 18:17.

### მოწინააღმდეგეების გზა ფინალისკენ 
**სტივ დეივისი 10**:8 ნილ ფუდსი 
**სტივ დეივისი 13**:4 დევიდ ტეილორი 
**სტივ დეივისი 13**:6 ტერი გრიფითსი 
**სტივ დეივისი 16**:5 რეი რიარდონი

**დენის ტეილორი 10**:2 სილვინიო ფრანსისკო 
**დენის ტეილორი 13**:6 ედი ჩარლტონი 
**დენის ტეილორი 13**:5 კლიფ თორბერნი 
**დენის ტეილორი 16**:5 ტონი ნოულზი

## თამაშის მსვლელობა 
ფინალური მატჩი დაიწყო დეივისის დიდი უპირატესობით — პირველი სათამაშო სესია დამთავრდა ანგარიშით 7:0. შემდეგ ის ლიდერობდა 8:0-ს, თუმცა ტეილორმა დიდი ქამქები გააკეთა და ანგარიში სხვაობა შეამოკლა 7:9-მდე, შემდეგ კი საერთოდ გაათანაბრა — 11:11. მიუხედავად ამისა, დეივისმა შემდეგი ორი პარტია შავ ბურთზე მოიგო, ოდნავ მოგვიანებით კი 17:15 იგებდა. ამგვარად, მას გამარჯვებამდე მხოლოდ 1 ფრეიმის მოგებაღა აკლდა, მაგრამ დენისი კვლავ დაეწია და მატჩი გადამწყვეტ, 35 ფრეიმამდე მიიყვანა.

### მატჩის შედეგები 
## რესურსები ინტერნეტში 
* 1985: ფინალი შავზე (BBC Sport) 
* ზოგადი მონაცემები ტურნირის შესახებ Global-Snooker-ზე  

## სქოლიო
კატეგორია:1985 წელი სნუკერში
ფინალი
სნუკერის სეზონი 1983-1984

**სნუკერის სეზონი 1983-1984** — სნუკერის პროფესიონალური ტურნირების სერია 1983-1984 წლებში. მიმდინარეობა — ივლისი 1983 — მაისი 1984. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — ალექს ჰიგინსი (ჩრდილოეთი ირლანდია), მასტერსი — ჯიმი უაიტი (ინგლისი), მსოფლიო ჩემპიონატი — სტივ დეივისი (ინგლისი). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 22 შეჯიბრი.

## ოფიციალური რეიტინგი 
ქვემოთ მოცემულია 1983-1984 წლების მსოფლიო რეიტინგის ტოპ-16 სნუკერისტი. ეს მოთამაშეები ავტომატურად მონაწილეობდა ტურნირების ფინალურ სტადიებში და მოწვეულნი იყვნენ მასტერსზე.

## შედეგები 
## იხილეთ აგრეთვე 
* სნუკერისტების ოფიციალური რეიტინგი 1983-1984 წლების სეზონზე

## სქოლიო
კატეგორია:სნუკერის სეზონები
კატეგორია:1983 წელი სნუკერში
კატეგორია:1984 წელი სნუკერში
ემილი დე ფორესტი

**ემილი შარლოტ-ვიქტორია დე ფორესტი** (, დ. 28 თებერვალი, 1993) — დანიელი მომღერალი. 2013 წელს მალმეში, ევროვიზიის სიმღერის კონკურსზე მან წარადგინა დანია სიმღერით „Only Teardrops“, და გაიმარჯვა.

2013 წლის 25 მარტს ემილიმ კონტრაქტი გააფორმა ლეიბლთან Universal Music და იმავე წლის მაისში გამოვიდა მისი სადებიუტო ალბომი „Only Teardrops“.

## ადრეული წლები 
ემილი დე ფორესტი დაიბადა დანიელი დედისა და შვედი მამის ოჯახში, ხოლო სიმღერა 9 წლის ასაკიდან დაიწყო. 14 წლის ემილი თანამშრომლობდა შოტლანდიელ მომღერალ ფრეიზერ ნილთან. მასთან ერთად ემილიმ მონაწილეობა მიიღო არაერთ ფესტივალში. 2011 წელს ემილი საცხოვრებლად კოპენჰაგენში გადავიდა, სადაც გააგრძელა ვოკალის შესწავლა.

## მუსიკალური კარიერა 
### ევროვიზია 2013 და *Only Teardrops*
დე ფორესტი იყო ათიდან ერთ-ერთი კანდიდატი, რომელსაც უნდა წარედგინა დანია ევროვიზია 2013-ზე. 2013 წლის 26 იანვარს მან გაიმარჯვა ევროვიზიის შესარჩევ ეროვნულ კონკურსში.

14 მაისს ემილის „Only Teardrops“ გახდა ევროვიზიის ათიდან ერთ-ერთი ფინალური სიმღერა.

## დისკოგრაფია 
### ალბომები 
### სინგლები 
## რესურსები ინტერნეტში
*ემილი დე ფორესტის საიტი

## სქოლიო 
კატეგორია:დაბადებული 1993
კატეგორია:ევროვიზიის გამარჯვებულები
კატეგორია:დანიელი მომღერლები
კატეგორია:ევროვიზიის კონკურსანტები
კატეგორია:დაბადებული 28 თებერვალი
კატეგორია:ცოცხალი ადამიანები
კრეისერი

მინი|250პქ|რუსული კრეისერი „მარშალი უსტინოვი“
**კრეისერი** — წყალზედა საბრძოლო ხომალდი, რომლის დანიშნულებაა ბრძოლა მოწინააღმდეგის ფლოტის მსუბუქ ძალებთან, საბრძოლო ხომალდთა შენაერთებისა და ბადრაგის დაცვა, საზღვაო დესანტის გადასხმის უზრუნველყოფა, სახმელეთო ჯარების ზღვისპირა ფლანგებისათვის ცეცხლით მხარდაჭერა, სანაღმე ღობურების დაყენება და სხვა საბრძოლო ამოცანების შესრულება. კრეისერი გაჩნდა დიდ ბრიტანეთში XIX საუკუნის 60-იან წლებში. XX საუკუნის 60-იან წლებში სხვადასხვა სახელმწიფოს ფლოტებში გაჩნდა სარაკეტო ჰაერსაწინაღო თავდაცვის, ნავსაწინაღო და სხვა კრეისერები. თანამედროვე კრეისერის მთავარი იარაღია კუთხვილლულიანი არტილერია და სარაკეტო კომპლექსები. ამასთან კრეისერი შეიარაღებულია საზენიტო არტილერიით, ტორპედოებით და ნაღმებით, უმრავლესობა აღჭურვიალია 1-2 მსუბუქი თვითმფრინავით ან შვეულმფრენით. კრეისერის ძირითადი ზომებია: სიგრძე 200-220 მეტრამდე, სიგანე 20-23 მეტრი, წყალშიგი 8 მეტრამდე, წყალწყვა 7-იდან 30 ათას ტონამდე. კრეისერის ეკიპაჟი 600-დან 1300 კაცამდეა, სვლის სიჩქარე 30-35 კვანძი.

## ლიტერატურა
კატეგორია:გემების ტიპები
სნუკერის სეზონი 1985-1986

**სნუკერის სეზონი 1985-1986** — სნუკერის პროფესიონალური ტურნირების სერია 1985-1986 წლებში. მიმდინარეობა — აგვისტო 1985 — მაისი 1986. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — სტივ დეივისი (ინგლისი), მასტერსი — კლიფ თორბერნი (კანადა), მსოფლიო ჩემპიონატი — ჯო ჯონსონი (ინგლისი). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 26 შეჯიბრი.

## ოფიციალური რეიტინგი 
ქვემოთ მოცემულია 1985-1986 წლების მსოფლიო რეიტინგის ტოპ-16 სნუკერისტი. ეს მოთამაშეები ავტომატურად მონაწილეობდა ტურნირების ფინალურ სტადიებში და მოწვეულნი იყვნენ მასტერსზე.

## შედეგები 
## იხილეთ აგრეთვე 
* სნუკერისტების ოფიციალური რეიტინგი 1985-1986 წლების სეზონზე

## სქოლიო
კატეგორია:სნუკერის სეზონები
კატეგორია:1985 წელი სნუკერში
კატეგორია:1986 წელი სნუკერში
სნუკერის სეზონი 1990-1991

**სნუკერის სეზონი 1990-1991** — სნუკერის პროფესიონალური ტურნირების სერია 1990-1991 წლებში. მიმდინარეობა — აგვისტო 1990 — მაისი 1991. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — სტივენ ჰენდრი (შოტლანდია), მასტერსი — სტივენ ჰენდრი (შოტლანდია), მსოფლიო ჩემპიონატი — ჯონ პეროტი (ინგლისი). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 21 შეჯიბრი.

## ოფიციალური რეიტინგი
ქვემოთ მოცემულია 1990-1991 წლების მსოფლიო რეიტინგის ტოპ-16 სნუკერისტი. ეს მოთამაშეები ავტომატურად მონაწილეობდა ტურნირების ფინალურ სტადიებში და მოწვეულნი იყვნენ მასტერსზე.

## იხილეთ აგრეთვე 
* სნუკერისტების ოფიციალური რეიტინგი 1990-1991 წლების სეზონზე

## სქოლიო
კატეგორია:სნუკერის სეზონები
კატეგორია:1990 წელი სნუკერში
კატეგორია:1991 წელი სნუკერში
David Bowie (1967 წლის ალბომი)

***David Bowie*** — ინგლისელი მუსიკოს დეივიდ ბოუის სადებიუტო სტუდიური ალბომი.  გამოიცა ლეიბლზე Deram Records 1967 წელს.

ალბომი გამოიცა ბრიტანეთში, მონო და სტერეო ფორმატებში, იგივე დღეს, რაც The Beatles-ის ''Sgt. Pepper's Lonely Hearts Club Band''. აშშ-ში იგი 1967 წელს გამოივდა, სიმღერების „We Are Hungry Men“ და „Maid of Bond Street“ გარეშე.

## სიმღერების სია
## რესურსები ინტერნეტში
* 

## სქოლიო 
კატეგორია:1967 წლის სადებიუტო ალბომები
კატეგორია:დეივიდ ბოუის ალბომები
კატეგორია:Deram Records-ის ალბომები
კატეგორია:Universal-ის დელუქს-გამოცემები
კოლომბიის პოლიტიკური სისტემა

[250px|მინიატიურა|კოლომბიის კონგრესი, [ბოგოტა]]
[250px|მინიატიურა|[კასა-დე-ნარინიო — აღმასრულებელი ხელისუფლების რეზიდენცია, ბოგოტა]]
250px|მინიატიურა|კოლომბიის უზენაესი სასამართლო
**კოლომბიის პოლიტიკური სისტემა** ეფუძნება წარმომადგენლობითი დემოკრატიის საპრეზიდენტო რესპუბლიკას, სადაც კოლომბიის პრეზიდენტი როგორც სახელმწიფოს, ისე მთავრობის მეთაურია. მოქმედებს მრავალპარტიული სისტემა. აღმასრულებელი ხელისუფლება მთავრობის ხელშია. საკანონმდებლო ხელისუფლება გაყოფილია მთავრობასა და კონგრესის ორ პალატას შორის — სენატი და კოლომბიის წარმომადგენელთა სახლი. სასამართლო ხელისუფლება დამოუკიდებელია აღმასრულებელი და საკანონმდებლო ხელისუფლებებისგან. 

## საკონსტიტუციო რეფორმა
კოლომბიის ამჟამინდელი კონსტიტუცია ძალაში შევიდა 1991 წლის 5 ივლისს; ახალმა კონსტიტუციამ გააძლიერა სასამართლო ადმინისტრაცია. სხვა მნიშვნელოვანი ცვლილებები შეეხო სამოქალაქო განქორწინებას, ორმაგ მოქალაქეობას, ვიცე-პრეზიდენტისა და დეპარტამენტების გუბერნატორების არჩევას. კონსტიტუციამ გააძლიერა მოქალაქეთა პირველადი უფლებები. 

ხელისუფლება დაიყო აღმასრულებელ, საკანონმდებლო და სასამართლო შტოებად.

## აღმასრულებელი შტო
პრეზიდენტი აირჩევა ოთხი წლის ვადით; 2005 წლიდან, მას უფლება ეძლევა ვადის ამოწურვის შემდეგ ერთხელ კიდევ იქნას არჩეული. 1991 წლის კონსტიტუციამ აღადგინა ვიცე-პრეზიდენტის პოსტი, რომელიც იმავე პრინციპით აირჩევა, როგორც პრეზიდენტი. კანონით, ვიცე-პრეზიდენტი პრეზიდენტის მოვალეობას ასრულებს ამ უკანასკნელის გადადგომის, ავადმყოფობის ან სიკვდილის შემთხვევაში. 

## საკანონმდებლო შტო
კოლომბიის ორპალატიანი კონგრესი შედგება 102 წევრიანი სენატისა და 161 წევრიანი კოლომბიის წარმომადგენელთა სახლისაგან. სენატორების არჩევა ხდება საყოველთაო წესით, წარმომადგენლები კი აირჩევიან მრავალწევრიანი რაიონების მიერ, კოლომბიის 32 დეპარტამენტის მასშტაბით. ქვეყნის დედაქალაქი განცალკევებული სადედაქალაქო რაიონია, რომელიც საკუთარ წარმომადგენლებს ირჩევს. წევრები შეიძლება ხელახლა არჩეულ იქნენ რამდენჯერაც მათ მოესურვებათ. კონგრესი წელიწადში ორჯერ იკრიბება, თუმცა პრეზიდენტს აქვს უფლება, როცა საჭიროდ ჩათვლის, მოიწვიოს სპეციალური სესია.

## რესურსები ინტერნეტში 
*House of Representatives of Colombia 
*Senate of Colombia
*Presidence of Colombia
*Supreme Court of Justice of Colombia

კატეგორია:კოლომბიის პოლიტიკა
ერნესტ ლავისი

მინი|230პქ|ერნესტ ლავისი
**ერნესტ ლავისი** (; დ. 17 დეკემბერი, 1842, ნუვიონ-ან-ტიერაში — გ. 18 აგვისტო, 1922, პარიზი) — ფრანგი ისტორიკოსი, საფრანგეთის აკადემიის წევრი (1892). სორბონის უნივერსიტეტის პროფესორი 1888 წლიდან. იყო უმაღლესი სკოლის დირექტორი. მსოფლიო ისტორიისა და საფრანგეთის ისტორიის მრავალტომიანი კოლექტიური შრომების რედაქტორი და თანაავტორი. ცნობილია ლავისისა და ა. რამბოს რედაქციით გამოსული „მსოფლიო ისტორია  IV საუკუნიდან ჩვენს დრომდე“.

## ლიტერატურა
კატეგორია:ფრანგი ისტორიკოსები
კატეგორია:დაბადებული 17 დეკემბერი
კატეგორია:დაბადებული 1842
კატეგორია:გარდაცვლილი 18 აგვისტო
კატეგორია:გარდაცვლილი 1922
Hunky Dory

***Hunky Dory*** () — ინგლისელი მუსიკოს დეივიდ ბოუის მეოთხე სტუდიური ალბომი. გამოიცა ლეიბლზე RCA Records, 1971 წელს. ალბომის გარეკანის სტილზე გავლენა იქონია მარლენ დიტრიხის სურათების ალბომმა, რომელიც ბოუის თან დაჰქონდა.

## სიმღერების სია
ყველა სიმღერის ავტორი - დეივიდ ბოუი, გარდა მითითებულისა.

;მხარე 1
#Changes – 3:37
#Oh! You Pretty Things – 3:12
#Eight Line Poem – 2:55
#Life on Mars? – 3:53
#Kooks – 2:53
#Quicksand – 5:08

;მხარე 2
#Fill Your Heart (ბიფ როუზი, პოლ როუზი) – 3:07
#Andy Warhol – 3:56
#Song for Bob Dylan – 4:12
#Queen Bitch – 3:18
#The Bewlay Brothers – 5:22

## სქოლიო 
კატეგორია:1971 წლის ალბომები
კატეგორია:დეივიდ ბოუის ალბომები
კატეგორია:EMI Records-ის ალბომები
კატეგორია:RCA Records-ის ალბომები
კატეგორია:Rykodisc-ის ალბომები
კატეგორია:Virgin Records-ის ალბომები
კატეგორია:Parlophone-ის ალბომები
აგუადასი (კალდასი)

**აგუადასი** () — ქალაქი და მუნიციპალიტეტი კოლუმბიაში, კალდასის დეპარტამენტში.

2005 წლის მონაცემებით, მოსახლეობა 22.307 ადამიანს შეადგენდა. ფართობი 510 კმ²-ია.

## იხილეთ აგრეთვე
* კალდასის დეპარტამენტი

## რესურსები ინტერნეტში
* statoids.com-ის მონაცემები
* კოლუმბიის სტატისტიკის ეროვნული დეპარტამენტის 2005 წლის მონაცემები 

კატეგორია:კალდასის დეპარტამენტის მუნიციპალიტეტები და ქალაქები
პიერ ლავალი

მინი|პიერ ლავალი
**პიერ ლავალი** (; დ. 28 ივნისი, 1883, შატელდონი — გ. 15 ოქტომბერი, 1945, პარიზი) — საფრანგეთის სახელმწიფო მოღვაწე. ადვოკატი. 1914–1919 და 1924–1927 წლებში იყო პარლამენტის დეპუტატი. 1927–1940 წლებში სენატორი. 1931–1932 და 1935–1936 წლებში პრემიერ-მინისტრი. 1934–1935 წლებში საგარეო საქმეთა მინისტრი. 1935 წლის 2 მაისს საზოგადოების აზრის გავლენით ხელი მოაწერა საფარნგეთის პაქტს ურთიერთდახმარების შესახებ, რომელიც მოამზადა ჯერ კიდევ ჟან ლუი ბარტუმ მეორე მსოფლიო ომის (1939–1945) დაწყებისთანავე ცდილობდა ფაშისტურ გერმანიასთან სეპარატისტული ზავის დადებას. 1940 წლის 12 ივლისიდან 13 დეკემბრამდე იყო საფრანგეთის მთავრობის მეთაურის მოადგილე, ხელს უწყობდა ჰიტლერელებს. 1942 წლის აპრილიდან 1944 წლის აგვისტომდე „ვიშის“ კოლაბორაციონალისტური მთავრობის პრემიერ-მინისტრი. დააპატიმრეს ავსტრიაში, ოკუპაციის ამერიკულ ზონაში, და 1945 წელს გადასცეს საფრანგეთის ხელისუფლებას. სასამართლოს გადაწყვეტილებით ლავალი, როგორც მოღალატე დახვრიტეს.

## ლიტერატურა
კატეგორია:ფრანგი პოლიტიკოსები
კატეგორია:დაბადებული 28 ივნისი
კატეგორია:დაბადებული 1883
კატეგორია:გარდაცვლილი 15 ოქტომბერი
კატეგორია:გარდაცვლილი 1945
კატეგორია:მეორე მსოფლიო ომის პოლიტიკური ლიდერები
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
ლევან ვასაძე

**ლევან შიოს ძე ვასაძე** (დ. 20 დეკემბერი, 1970, თბილისი) — ქართველი ბიზნესმენი, პუბლიცისტი, პოლიტიკოსი.

ადრეულ წლებში ვასაძე იყო აქტიური სპორტსმენი. თამაშობდა თბილისის სარაგბო გუნდ „ლოკომოტივში” (1988–1992). დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი (1992), ატლანტის ემორის უნივერსიტეტის რობერტო გოიზუეტას სახელობის ბიზნესსკოლა (1995). სხვადასხვა დროს (1990–2007) სწავლობდა და გადიოდა ტრენინგებს ნიუ-იორკის შტატის სენტ-ლოურენსის, ვაშინგტონის ჯორჯტაუნის, მოსკოვის წმინდა ტიხონის მართლმადიდებლურ ჰუმანიტარულ უნივერსიტეტებში. მუშაობდა ბიზნესის სფეროში ამერიკის შეერთებული შტატებში (1990–1991, 1993–95), რუსეთში (1995–2007), დიდი ბრიტანეთში (2008–2009). 2009 წელს დაბრუნდა საქართველოში.

ვასაძე რუსეთში იყო სხვადასხვა საერთაშორისო კომპანიის დირექტორთა საბჭოს თავმჯდომარე, გენერალური დირექტორი, ვიცე-პრეზიდენტი და დირექტორი. საქართველოში არის რამდენიმე კომპანიის, მ. შ. შპს „ბაგრატიონი 1882-ის” (2006 წლიდან) და შპს „სამოსელი პირველის” (2009 წლიდან) დირექტორთა და სამეთვალყურეო საბჭოების თავმჯდომარე, კიკეთის „იაკობ გოგებაშვილის სახელობის ქართული სასწავლებლის” დამაარსებელი და მმართველობის წევრი (2009 წლიდან), საქართველოს დემოგრაფიული აღორძინების ფონდის სამეთვალყურეო საბჭოს თავმჯდომარე (2013 წლიდან), ყოველწლიური საქველმოქმედო ღონისძიების „ქართული მეჯლისის” დამფუძნებელი და სამეურვეო საბჭოს წევრი (2011 წლიდან).  

2009 წლიდან ვასაძე აქვეყნებს პუბლიცისტურ სტატიებსა და ესეებს, რომელთა ძირითადი გზავნილი ულტრაკონსერვატული, ქრისტიანულ-მისტიკური და მესიანისტურია. 2019 წელს აქტიურად ჩაერთო საქართველოს პოლიტიკურ ცხოვრებაში, სცადა თავის გარშემო უკიდურესად მემარჯვენე დაჯგუფებების კონსოლიდირება, სათავეში ჩაუდგა კამპანიას სექსუალური უმცირესობების წინააღმდეგ. ამ მიზნით 2021 წლის მაისში დააარსა პოლიტიკური ორგანიზაცია „ე.რ.ი.“, რომლის იდეოლოგია ნააციონალურ კონსერვატიზმს და ევროსკეპტიციზმს ეფუძნება. ურთიერთობა ჰქონდა რუს ფილოსოფოსთან, ევრაზიული მოძრაობის დამფუძნებელთან და ულტრანაციონალისტ იდეოლოგთან ალექსანდრე დუგინთან. მალევე ჯანმრთელობის მდგომარეობის გაუარესების მოტივით ვასაძე აქტიურ პოლიტიკურ მოღვაწეობას ჩამოშორდა.
## ლიტერატურა
## სქოლიო 
კატეგორია:ქართველი ბიზნესმენები
კატეგორია:დაბადებული 1970
კატეგორია:დაბადებული 20 დეკემბერი
ლ
კატეგორია:ქართველი პოლიტიკოსები
კატეგორია:ქართველი პუბლიცისტები
ტომი ჰაასი

**თომას მარიო ჰაასი** (; დ. 3 აპრილი, 1978, ჰამბურგი, დასავლეთი გერმანია) — გერმანელი ყოფილი პროფესიონალი ჩოგბურთელი, მსოფლიოს ყოფილი მეორე ჩოგანი.

ჰაასმა კარიერაში ერთეულთა თანრიგში ATP-ის 15 ტურნირი მოიგო, აქედან ერთი მასტერსი. დიდი სლემის ოთხივე ტურნირზე, ჰაასმა მინიმუმ მეოთხედფინალამდე მიაღწია. 2002 წელს, იგი მსოფლიო რეიტინგში მეორე ადგილზე გადავიდა. მის კარიერას ხშირად ტრავმები უშლიდა ხელს. პირველად ტრავმის გამო ჰაასმა 2003 წლის სეზონი მთლიანად გამოტოვა, ხოლო მეორედ 2010 წლის თებერვლიდან 2011 წლის ივნისამდე პერიოდი. ოლიმპიურ თამაშებზე, ჰაასს ერთი ვერცხლის მედალი აქვს ერთეულებში მოპოვებული.

გერმანელმა კარიერა 2018 წელს დაასრულა.

## პირადი ცხოვრება
ჰაასი დაიბადა პიტერ და ბრიჯიტ ჰაასების ოჯახში. ჰყავს ორი და – საბინი და კარინი. პიტერ ჰაასი ძიუდოში ევროპის ყოფილი ჩემპიონი და ცნობილი მსახიობის არნოლდ შვარცენეგერის კლასელია. ტომიმ ჩოგბურთის თამაში 4 წლის ასაკში მამასთან ერთად დაიწყო. 2011 წელს იგი ფლორიდაში გადავიდა ცნობილი საჩოგბურთო მწვრთნელის – ნიკ ბოლეტიერის აკადემიაში სავარჯიშოდ.

ჰაასის მეუღლეა ამერიკელი მსახიობი სარა ფოსტერი, რომელიც არის ცნობილი კომპოზიტორის – დევიდ ფოსტერის ქალიშვილი. წყვილს ორი ქალიშვილი ჰყავთ – ვალენტინა და ჟოზეფინა.

## ადგილი რეიტინგში წლის ბოლოს 
## სტატისტიკა და მიღწევები
### ოლიმპიური ფინალები: 1 (0–1)
### მასტერსის ტურნირების ფინალები: 2 (1–1)
(დ) – დახურული კორტი

## ATP-ის ტურნირების ფინალები
### ერთეულები: 28 (15 გამარჯვება, 13 მარცხი)
|

|}

### წყვილები: 1 (1 გამარჯვება)
## ATP-ის ჩელენჯერის ტურნირების ფინალები: 3 (0–3)
## ერთეულებში ასპარეზობის შედეგები
* 2007 წლის უიმბლდონზე, ჰაასი მოეხსნა მატჩიდან. არ ითვლება წაგებად.

პ-ო – პლეი-ოფი

## გამარჯვებები ტოპ-10-ის ჩოგბურთელებზე სეზონების მიხედვით
ჯე – ჯგუფური ეტაპი

## ჰაასის ურთიერთშეხვედრების შედეგები ტოპ-10-ის ჩოგბურთელებთან
### ურთიერთშეხვედრების შედეგები რეიტინგში მე-11-დან მე-20 ადგილოსან ჩოგბურთელებთან
* ვინსენტ სპეიდი 9–2
* ქსავიე მალისი 9–4
* მაქს მირნი 8–1
* ანდრეი პაველი 8–4
* დომინიკ ჰრბატი 8–6
* ფაბრის სანტორო 6–3
* ფლორიან მაიერი 5–0
* დიმიტრი ტურსუნოვი 5–1
* ანდრეას სეპი 5–2
* შენგ სჰალკენი 4–1
* რობი ჯინეპრი 4–2
* სემ ქუერი 4–2
* ფელისიანო ლოპესი 3–0
* მარსელ გრანოლიერსი 3–1
* იარკო ნიემინენი 3–1
* ფილიპ კოლშრაიბერი 3–4
* შტეფან კოუბეკი 2–0
* ჯეისონ სტოლტენბერგი 2–0
* იგორ ანდრეევი 2–1
* ხუან იგნასიო ჩელა 2–2
* ივო კარლოვიჩი 2–4
* არნო ბიოჩი 1–0
* რენცო ფურლანი 1–0
* იან-მაიკლ გემბილი 1–0
* ალბერტ პორტასი 1–0
* ფრანსისკო კლავეტი 1–1
* ალექსანდრე დოლგოპოლოვი 1–1
* ნიკოლია ესკიუდე 1–1
* ანდრეა გაუდენცი 1–1
* ბენუა პერი 1–1
* მარკ ვუდფორდი 1–1
* პოლ-ანრი მატიო 1–2
* ბერნარდ ტომიჩი 1–3
* იუნეს ელ-აინაუი 0–1
* ეჟი იანოვიჩი 0–1
* იან სიმერინკი 0–1
* ფაბიო ფონინი 0–2
* ფრანკო სკილარი 0–2

## რესურსები ინტერნეტში
*   
* 
* 
* ჰაასი ATP-ის ოფიციალურ საიტზე
* ჰაასი ITF-ის ოფიციალურ საიტზე 
* ჰაასი დეივისის თასის ოფიციალურ საიტზე

## სქოლიო
კატეგორია:გერმანელი ჩოგბურთელები
კატეგორია:დაბადებული 1978
კატეგორია:დაბადებული 3 აპრილი
კატეგორია:ცოცხალი ადამიანები
კრაკოვის აჯანყება (1846)

მინი|მარჯვნივ|კრაკოვის აჯანყება. (სურათზე ედვარდ დემბოვსკი)
**კრაკოვის აჯანყება** — აჯანყება კრაკოვში ავსტრიელთა ბატონობისა და ფეოდალური  წყობილების წინააღმდეგ. დაიწყო 1846 წლის 20 თებერვალს. აჯანყებულებმა აიღეს ქალაქი და 22 თებერვალს შექმნეს პოლონეთის რესპუბლიკის ეროვნული მთავროაბა, რომელმაც მანიფესტით მოუწოდა ხალხს ეროვნული დამოუკიდებლობისათვის ბრძოლისაკენ; აღიარა დემოკრატიული უფლებები, გააუქმა ფეოდალური ვალდებულებები, გლეხებს მათი მიწის ნედელები საკუთრებაში გადასცა. გამოცხადდა, რომ უქმდებოდა წოდებები და ტიტულები, მუშათა მდგომარეობის გასაუმჯობესებლად შეიქმნებოდა მუშათა ეროვნული სახელოსნოები. მაგრამ ეროვნულმა მთავრობამ, რომელიც უმთავრესად ზომიერი შლიახტურ-ბურჟუაზიურ ელემენტებისაგან შედგებოდა, არ მოინდომა ქალაქის ღარიბობისა და გლეხობის რევოლუციური ენთუზიაზმის გამოყენება. დიდი დანაკლისი იყო აჯანყებისათვის ასევე ედვარდ დემბოვსკის დაღუპვა. 3 მარტს რევოლუციური კრაკოვი დაეცა. კრაკოვის აჯანყებას მნიშვნელოვანი ადგილი უკავია XIX საუკუნის 40-იან წლებში ევროპის რევოლუციურ მოძრაობაში.

## ლიტერატურა
კატეგორია:პოლონეთის ისტორია
კატეგორია:ევროპის ისტორია
კრაკოვის აჯანყება (1923)

**კრაკოვის აჯანყება**  — კრაკოვის მუშების შეიარაღებული გამოსვლა 1923 წლის 6 ნოემბერს. 31 ოქტომბერს პოლონეთის მთავრობის დადგენილებით გამოცხადდა საგანგებო მდგომარეობა და შეიქმნა სამხედრო-საველე სასამართლოები. კომპარტიამ მოუწოდა მუშებს გადამწყვეტი ბრძოლისაკენ. 5 ნოემბერს პოლონეთში ყველგან დაიწყო გაფიცვა. კრაკოვის ხელისუფლებამ აკრძალა მუშათა სახლთან 6 ნოემბერს დანიშნული მიტინგი, შეკრების ადგილზე თავი მოუყარეს პოლიციასა და ჯარებს, რომელთაც სროლა აუტეხეს მიტინგზე მოსულ მუშებს. მუშებმა განაიარაღეს ჯარისკაცები და უკან დაახევინეს პოლიციას. 6 ნოემბრის საღამოს ქალაქის მუშათა რაიონი აჯანყებყლთა ხელთ იყო. პოლონეთის სოციალისტური პარტიის ლიდერები შეუთანხმდნენ მთავრობას და მოტყუებით განაიარაღეს აჯანყებულები.

## ლიტერატურა
კატეგორია:პოლონეთის ისტორია
სნუკერის სეზონი 1988-1989

**სნუკერის სეზონი 1988-1989** — სნუკერის პროფესიონალური ტურნირების სერია 1988-1989 წლებში. მიმდინარეობა — ივლისი 1988 — მაისი 1989. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — დუგ მაუნტჯოი (უელსი), მასტერსი — სტივენ ჰენდრი (შოტლანდია), მსოფლიო ჩემპიონატი — სტივ დეივისი (ინგლისი). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 27 შეჯიბრი.

## ოფიციალური რეიტინგი 
ქვემოთ მოცემულია 1982-1983 წლების მსოფლიო რეიტინგის ტოპ-16 სნუკერისტი. ეს მოთამაშეები ავტომატურად მონაწილეობდა ტურნირების ფინალურ სტადიებში და მოწვეულნი იყვნენ მასტერსზე.

## შედეგები 
## იხილეთ აგრეთვე 
* სნუკერისტების ოფიციალური რეიტინგი 1988-1989 წლების სეზონზე

## სქოლიო
კატეგორია:სნუკერის სეზონები
კატეგორია:1988 წელი სნუკერში
კატეგორია:1989 წელი სნუკერში
მავზოლეუმი

[მინი|[ტაჯ-მაჰალი, აგრა, ერთ-ერთი ცნობილი მავზოლეუმი მსოფლიოში]]
**მავზოლეუმი** — მონუმენტური სამარხი ნაგებობა. სახელწოდება მიიღო ქალაქ ჰალიკარნასში აგებული კარიის მეფის მავსოლეს აკლდამისაგან. მავზოლეუმი გავრცელდა ძველ რომსა და შუა საუკუნეების აღმოსავლეთში. ტრადიციული ნაგებობის პარალელურად სოციალურ არქიტექტურაში მოინახა მავზოლეუმის კომპოზიციის ახალი პრინციპი. იგი შეეხამა ტრიბუნას, რითაც მავზოლეუმის მონუმენტურ არქიტექტურას საზოგადოებრივი მნიშვნელობა მიენიჭა.

## ლიტერატურა
კატეგორია:არქეოლოგიური ძეგლები
კატეგორია:სასაფლაოები
*
მადურა

მინი|240პქ|მადურა
**მადურა** — კუნძული მალაის არქიპელაგში, იავის ჩრდილო-აღმოსავლეთ ნაპირთან, ბალისა და იავის ზღვებს შორის. ეკუთვნის ინდონეზიას. ფართობი 4,5 ათასი კმ². რელიეფი უმთავრესად ბორცვიანია. აგებულია მერგელებითა და კირქვებით. განვითარებულია კარსტი. ჰავა სუბეკვატორული მუსონურია. გავრცელებულია ფოთოლმცვივანი ტროპიკული ტყე, ბუჩქნარი და სავანა. მადურის ტერიტორიის დიდი ნაწილი დამუშავებულია. კუნძულზე მისდევენ მეცხოველეობას, მეთევზეობას, იღებენ მარილს. კუნძულის მთავარი ქალაქია პამეკასანი.

## ლიტერატურა
კატეგორია:ინდონეზიის კუნძულები
კატეგორია:კუნძულები ანბანის მიხედვით
კრაკოვის აჯანყება

ტერმინი **კრაკოვის აჯანყება** შეიძლება აღნიშნავდეს:

* კრაკოვის აჯანყება (1846)
* კრაკოვის აჯანყება (1923)
სნუკერის სეზონი 1982-1983

**სნუკერის სეზონი 1982-1983** — სნუკერის პროფესიონალური ტურნირების სერია 1982-1983 წლებში. მიმდინარეობა — აგვისტო 1982 — მაისი 1983. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — ტერი გრიფითსი (უელსი), მასტერსი — კლიფ თორბერნი (კანადა), მსოფლიო ჩემპიონატი — სტივ დეივისი (ინგლისი). სულ გაიმართა 18 შეჯიბრი.

## ოფიციალური რეიტინგი 
ქვემოთ მოცემულია 1982-1983 წლების მსოფლიო რეიტინგის ტოპ-16 სნუკერისტი. ეს მოთამაშეები ავტომატურად მონაწილეობდა ტურნირების ფინალურ სტადიებში და მოწვეულნი იყვნენ მასტერსზე.

## იხილეთ აგრეთვე 
* სნუკერისტების ოფიციალური რეიტინგი 1982-1983 წლების სეზონზე

## სქოლიო
კატეგორია:სნუკერის სეზონები
კატეგორია:1982 წელი სნუკერში
კატეგორია:1983 წელი სნუკერში
დუელი (ფილმი)

**დუელი** () — ამერიკული ტელეფილმი. მთავარ როლში დენის უივერი. რიჩარდ მეთისონის ამავე სახელის მოთხრობის ეკრანიზაცია. ეს იყო სტივენ სპილბერგის პირველი სრულმეტრაჟიანი ფილმი და ამ ფილმის წარმატებებმა განაპირობა მისი შემდგომი კარიერა კინორეჟისურაში.

## სიუჟეტი 
დევიდ მანი თავისი  „პლიმუთით“ მიდის  კალიფორნიის გზებზე. როცა ის გაუსწრებს სატვირთო მანქანას, მაშინ სატვირთოს მძღოლი ამას მიიღებს პირად გამოწვევად. თავიდან ის რამდენიმეჯერ გაუსწრებს დევიდს და ამუხრუჭებს; შემდეგ დევიდს ფსიქოლოგიურ თამაშს უწყებს. ამასთანავე სატვირთოს მძღოლი ცდილობს მის გზიდან გადაგდებას. ჯერჯერობით დევიდი არ იმჩნევს, მაგრამ შემდეგ იღებს ამ გამოწვევას.

## როლებში 
* დევიდ უივერი — *დევიდ მანი*
* ედი ფაირსტოუნი — *მფლობელი კაფისა*
* ჯინ დინარსკი — *კაფეს სტუმარი*
* ტიმ ჰერბერტი — *ბენზინგასამართი სადგურის მუშა*
* ჩარლზ სილი — *მოხუცი*
* ალექსანდრ ლოკვუდი — *მოხუცი მანქანაში*
* ემი დუგლასი — *მოხუცი ქალი მანქანაში*
* შირლი ო'ჰარა — *ოფიციანტი*
* ლუსილ ბენსინი — *ბენზინგასამართი სადგურის მეპატრონე*
* ქერი ლოფტინი — *სატვირთოს მძღოლი*

## ჯილდოები და ნომინაციები 
* 1972 — ნომინაცია პრემიაზე «ოქროს გლობუსი» საუკეთესო ტელეფილმისთვის
* 1972 — პრემია ემი ხმის საუკეთესო მონტაჟისთვის 
* 1973 — გრან-პრი ფესტივალისა, ფანტასტიკური ფილმები ავორიაზში
* 2005 — ნომინაცია პრემიაზე «სატურნი» კლასიკური ფილმის საუკეთესო DVD-გამოცემისთვის.

## საინტერესო ფაქტები 
* მანქანაში, რომელიც პერსონაჟ დევიდ უივერს შეცდომით უნდა მიეღო, შეიძლებოდა წერებოდა «Grebleips» — უკუღმა წაკითხვის დროს კი გამოდის რეჟისორის გვარი «Spielberg».
* ფილმისთვის აგებული არ ყოფილა არც ერთი დეკორაცია.

## რესურსები ინტერნეტში 
* 
* «დუელი» სტივენ სპილბერგის რუსულ ფან-საიტზე

კატეგორია:1971 წლის ფილმები
კატეგორია:ამერიკული ფილმები
კატეგორია:სტივენ სპილბერგის ფილმები
კატეგორია:რიჩარდ მეთისონის ნაწარმოებების ეკრანიზაცია
კატეგორია:კინორეჟისორთა სადებიუტო ფილმები
ჭენია

**ჭენია** () — მწერების გვარი ბზუალა ხოჭოების ოჯახისა. მათი სხეულის სიგრძე 1-2 სმ აღწევს. კაშკაშა ფერისაა, ხშირად ღია ლაქები აყრია. აქვთ დიდი თავი, დიდი, ამობურცული თვალები. ბინადრობენ ნიადაგის ზედაპირზე, მატლები — ნიადაგში ამოთხრილ ვერტიკალურ ხვრელებში. მატლი და ხოჭო აქტიური მტაცებლები არიან. ბევრი სახეობა ანადგურებს მავნე მწერებს, რითაც სარგებლობა მოაქვს. ხოჭო კარგად ფრენს, აქტიურია დღის საათებში. საქართველოში ცნობილია 12 სახეობა.

## ლიტერატურა 
კატეგორია:ბზუალა ხოჭოები
ჭიამაგვარისებრნი

**ჭიამაგვარისებრნი** () — უფეხო ამფიბიების რიგის ერთადერთი ოჯახი. ცნობილია 25-მდე გვარი და 70-მდე სახეობა. მათი ჭიისმაგვარი სხეული მოკლებულია კიდურებს და 400-მდე რგოლისაგან შედგება. მოძრაობენ ნელა. განაყოფიერება შინაგანია. უმრავლესობა კვერცხს სოროში დებს. იკვებებიან წვრილი ცხოველებით. გავრცელებულნი არიან აფრიკის, აზიისა და ამერიკის ტროპიკულ სარტყელში. უმრავლესობა ნიადაგში ბინადრობს.

## ლიტერატურა 
კატეგორია:ჭიამაგვარისებრნი